
BIRŠTONO SAVIVALDYBĖS KULTŪROS IR SPORTO 
 PUOSELĖJIMO VEIKLOS PROGRAMA 

PROGRAMOS APRAŠYMAS


	Biudžetiniai metai
	2024

	Asignavimų valdytojas
	Birštono savivaldybės administracija
Birštono viešoji biblioteka
Birštono kultūros centras
Birštono muziejus
Birštono sporto centras

	Programos kodas
	03

	Birštono savivaldybėje kultūrinė infrastruktūra išvystyta ir sudaro galimybes vykdyti meno, kultūros ir sporto veiklas. Savivaldybėje yra šios pagrindinės kultūros infrastruktūros sritys: Birštono kultūros centras, Birštono viešoji biblioteka, Birštono muziejus ir Birštono sporto centras. 
Kultūros ir sporto programos įgyvendinimu siekiama ugdyti kultūringą, išprususią, sveiką ir fiziškai aktyvią visuomenę, stengiantis kuo daugiau gyventojų įtraukti į organizuotas ir savarankiškas sporto pratybas ir kultūrinį gyvenimą. 
Siekiama sudaryti vienodas sąlygas ir galimybes gyventojams susipažinti su šiuolaikinėmis bei tradicinėmis profesionalaus ir mėgėjų meno (muzikos, teatro, dailės, šokio, kt.) kryptimis, menininkų pasiekimais ir veikla, ugdyti etninę savimonę. Vykdant numatytas edukacines programas, siekiama skatinti domėjimąsi istorine praeitimi, kultūriniu paveldu. Sudaromos lygios galimybės naudotis viešaisiais informacijos šaltiniais, užtikrinamos fizinių ir juridinių asmenų lygios teisės naudotis teisės aktų nustatyta tvarka teikiamomis nemokamomis visuomenės švietimui, sociokultūrinei edukacijai, moksliniams tyrimams ir asmenybės ugdymui reikalingos paslaugos.
Darbas plėtojamas tokiomis kryptimis: bibliotekos, muziejaus, kultūros centro ir sporto centro darbo organizavimas, mėgėjų ir profesionalaus meno rėmimas, kultūrinių projektų rėmimas, įvairių renginių organizavimas, kultūros ir sporto įstaigų materialinės bazės stiprinimas ir kt. Remiamos įvairiapusės veiklos iniciatyvos, plėtojama kūno kultūros ir sporto, aktyvaus laisvalaikio veikla – organizuojami įvairūs sporto renginiai, skatinama sporto klubų veikla, prižiūrima ir kuriama nauja viešoji sporto, aktyvaus laisvalaikio, žaidimų ir poilsio infrastruktūra. 
Programos priemonių vykdytojai: Birštono kultūros centras, Birštono muziejus, Birštono viešoji biblioteka, Birštono sporto centras.
Programa yra tęstinė.


	Kodas 
0301
	Programos tikslo pavadinimas:
Išsaugoti ir puoselėti Birštono kultūrinį ir istorinį potencialą.

	Tikslo įgyvendinimo aprašymas:
Šį tikslą įgyvendina Birštono kultūros centras (toliau – Kultūros centras) kaip kultūros įstaiga, tenkinanti visuomenės kultūros poreikius. Įgyvendindamas šį tikslą Kultūros centras stengiasi aprėpti įvairias kultūros sritis bei žanrus, puoselėdamas ir populiarindamas etninę kultūrą, mėgėjų meninę veiklą, propaguodamas profesionalųjį meną, organizuodamas pramoginius, edukacinius bei kalendorinius renginius, rūpindamasis vietos kultūros tradicijų puoselėjimu, tęstinumu, respublikinių ir tarptautinių kultūrinių ryšių plėtojimu. Stengiamasi sudaryti sąlygas kiekvienam visuomenės nariui dalyvauti kultūrinėje veikloje, rasti mėgstamą laisvalaikio formą ir galimybę save realizuoti patinkančioje veikloje.

					
030101 uždavinys. Užtikrinti profesionalaus bei mėgėjų meno plėtotę, bendrosios kultūros ugdymą. 
Siekiama sudaryti sąlygas savivaldybės bendruomenei susipažinti su šiuolaikinėmis bei tradicinėmis, profesionalaus ir mėgėjų meno kryptimis, menininkų pasiekimais ir jų veikla. Užtikrinti profesionalaus bei mėgėjų meno plėtotę, bendrosios kultūros ugdymą, Birštono vardo garsinimą šalyje ir užsienyje.
Aktyvinti mėgėjų kolektyvų veiklą skatinant bendruomenės užimtumą, stiprinant bendruomeniškumą, siekiant atitraukti nuo polinkio į negatyvius veiksnius.  

Šiam uždaviniui įgyvendinti bus taikoma priemonė: 
03010101 – Birštono kultūros centro veiklos vykdymas.
Priemonės vertinimo kriterijai: 
Renginių  skaičius – 2024 m. – 242; 2025 m. – 250; 2026 m. – 255.

Įgyvendinant šią priemonę, planuojama:
1) Suburti mėgėjų meno kolektyvus.
Bus siekiama šių rodiklių:
· Mėgėjų meno kolektyvai:  2024 m. – 18; 2025 m. – 18; 2026 m. – 18.
· Mėgėjų meno kolektyvų dalyviai: 2024 m. – 270; 2025 m.  – 270; 2026 m. – 275.
· Mėgėjų meno kolektyvų koncertai, spektakliai:		
· Kultūros įstaigoje: 2024 m. – 11; 2025 m. – 11; 2026 m. – 12.
· Dalyviai ir lankytojai: 2024 m. – 1600; 2025 m. – 1600; 2026 m. – 1700.
· Išvykose Lietuvoje (skaičiuojama 1 išvyka – 1 renginys): 2024 m. – 12; 2025 m. – 12; 2026 m. – 14.
· Išvykose užsienyje (skaičiuojama 1 išvyka – 1 renginys): 2024 m. – 1; 2025 m.. – 1; 2026 m. – 1.

2) Profesionaliojo meno sklaida: 
Bus siekiama šių rodiklių:
· Parodos: 2024 m. – 16; 2025 m. – 18; 2026 m. – 18.
· Parodų lankytojai: 2024 m. – 3300; 2025 m. – 3300; 2026 m. – 3350.
· Koncertai (klasikinės, džiazo muzikos): 2024 m. – 14; 2025 m. – 15; 2026 m. – 15.
· Koncertų lankytojai: 2024 m. – 3300; 2025 m. – 3300; 2026 m. – 3400.
· Spektakliai: 2024 m. – 5; 2025 m. – 6; 2026 m. – 6.
· Spektaklių lankytojai: 2024 m. – 1600; 2025 m. – 1600; 2026 m. – 1700.
· Edukaciniai renginiai: 2024 m. – 3; 2025 m. – 3; 2026 m. – 3.
· Edukacinių renginių dalyviai ir lankytojai: 2024 m. – 500; 2025 m. – 500; 2026 m. – 550.
· Kino filmai: 2024 m. – 16; 2025 m. – 16; 2026 m. – 18.	
· Kino filmų lankytojai: 2024 m. – 310; 2025 m. – 320; 2026 m. – 330.
· Pramoginės muzikos koncertai: 2024 m. – 13; 2025 m. – 14; 2026 m. – 14.
· Pramoginės muzikos dalyviai ir lankytojai: 2024 m. – 8000; 2025 m. – 8500; 2026 m. – 9000.
· Kiti renginiai: 2024 m. – 42; 2025 m. – 45; 2026 m. – 47.
· Kitų renginių dalyviai ir lankytojai: 2024 m. – 5100; 2025 m. – 5200; 2026 m. – 5300.
· Meno kolektyvų, studijų, būrelių, klubų ir kt. lankytojai: 2024 m. – 270; 2025 m. – 270; 2026 m. –275.

3) Vykdoma projektinė veikla.
Birštono kultūros centre kuriamos naujos ir tęsiamos susiformavusios renginių tradicijos: „Akordeono muzikos festivalis“, teatrų festivaliai: „Jausmų sala“, „Rojaus obuoliukai“, kapelų šventė ,,Grajyk, grajyk, muzikante‘‘, ,,Džiazo festivalis“ ir kt. Organizuojami renginiai, susiję su valstybinių ir atmintinų dienų minėjimu: Sausio 13-oji, Vasario 16-oji, Kovo 11- oji, Liepos 6-oji. Taip pat organizuojamos kalendorinės šventės: Užgavėnės, Motinos diena, Tėvo diena, Joninių šventė, kalėdiniai renginiai ir kt. Organizuojami įvairūs meno mėgėjų bei profesionalių kolektyvų konkursai, apžiūros, festivaliai, koncertai. Bendradarbiaujama su Birštono jaunimo klubu, Neįgaliųjų draugija, „Bočių“ draugija, Birštono sporto centru, Birštono gimnazija, Birštono meno mokykla, Birštono Šv. Antano Paduviečio parapija. 
Bus siekiama šių rodiklių:
· Organizuoti tradiciniai renginiai: 2024 m. – 109; 2025 m. – 109; 2026 m. – 109.
· Dalyvių skaičius: 2024 m. – 27000; 2025 m. – 27500; 2026 m. – 28000.
· Kultūrinei veiklai skirtos lėšos: 2024 m. – 184.000 Eur; 2025m. – 150.000 Eur;  2026 m. – 185.000 Eur.

Už priemonės įgyvendinimą atsakingas Birštono kultūros centras.

	030102 uždavinys. Užtikrinti kokybišką bei efektyvią šiuolaikiškos viešosios bibliotekos veiklą. 
Birštono viešoji biblioteka (toliau – Biblioteka) siekia užtikrinti prieigą prie įvairių informacijos šaltinių, panaudojant tradicinius išteklius bei šiuolaikines technologijas, skatinti skaitymą, organizuoti kultūrinę veiklą bei mokymąsi visą gyvenimą, tenkinant savivaldybės gyventojų bei kurorte besigydančių, poilsiaujančių žmonių poreikius.
Pagrindinės viešosios bibliotekos veiklos kryptys: universalaus informacijos išteklių fondo komplektavimas, tvarkymas, sisteminimas, saugojimas, panauda ir viešinimas, skaitymo skatinimo, informacinio raštingumo, sociokultūrinės edukacijos ir kitų, su bibliotekos veikla susijusių, neformaliojo švietimo programų ir projektų vykdymas, renginių organizavimas. 

Šiam uždaviniui įgyvendinti bus taikoma priemonė: 
03010201 – Birštono bibliotekos veiklos organizavimas.
Priemonės vertinimo kriterijai:
•     Įsigytų bibliotekos dokumentų (knygų, garso, vaizdo ir kt.) skaičius – 2024 m. – 1750; 2025 m. – 1800; 2026 m. – 1 810;
•     Išduotų dokumentų skaičius fiz. vnt. – 2024 m. – 30 100; 2025 m. – 30 200; 2026 m. – 30 500.
Įgyvendinant šią priemonę, planuojama:
1) Organizuoti gyventojų bibliotekinį ir informacinį aptarnavimą. 
Bus siekiama šių rodiklių:
· Lankytojų skaičius: 2024 m. – 28 000; 2025 m. – 28 500; 2026 m. – 29 000;
· Vartotojų skaičius: 2024 m. – 1650; 2025 m. – 1700; 2026 m. – 1750;
· Knygnešystės paslauga savivaldybės gyventojams suteikta (vnt.) – 2024 m. – 90; 2025 m. – 95; 2026 m. – 100.
2) Organizuoti mokymosi visą gyvenimą ir neformaliojo ugdymo veiklas.
Bus siekiama šių rodiklių:
· Skaitymo skatinimo renginių skaičius: 2024 m. – 95; 2025 m. – 100; 2026 m. – 110;
· Skaitymo skatinimo renginių dalyvių skaičius: 2024 m. – 750 ; 2025 m. – 800; 2026 m. – 1000;
· Gyventojų dalyvavusių mokymuose (skaitmeninio raštingumo ir kituose mokomuosiuose renginiuose) skaičius: 2024 m. – 1950; 2025 m. –  2000; 2026 m. – 2 100;
· Gyventojų pateikusių skaitmeninio raštingumo užklausas, skaičius: 2024 m. – 1050; 2025 m. – 1100; 2026 m. – 1 150.
3) Formuoti bibliotekos informacijos išteklių fondą.
Bus siekiama šio rodiklio: 
· įsigyta įvairių naujų dokumentų (knygų, garso, vaizdo ir kt.) fizinių vienetų – 2024 m. – 1750; 2025 m. – 1800; 2026 m. – 1 810;
4) Teikti mokamas paslaugas kultūros įstaigose.
Bus siekiama šio rodiklio: suteikta mokamų paslaugų apie 7000 vnt.  – 2024 m. – 1 400 Eur; 2025 m. –   1 500 Eur; 2026 m. – 1 500 Eur.
      
Už priemonės įgyvendinimą atsakinga Birštono viešoji biblioteka.


	030103 uždavinys. Užtikrinti efektyvią muziejaus veiklą.  
Birštono muziejus (toliau – Muziejus) kaupia, saugo, tyrinėja, restauruoja ir pristato kultūros vertybes visuomenei ekspozicijose, parodose bei publikacijose.
Plečiant kultūros informacijos prieinamumo galimybes saugomi rinkiniai, ekspozicijos ir parodos viešinamos kataloguose, studijose, albumuose, vadovuose bei internetinėje erdvėje.
Siekiama, kad muziejus taptų edukacine bei kūrybine erdve, todėl, bendradarbiaujant su Birštono ugdymo įstaigomis, vykdomos įvairios edukacinės programos bei pamokos. 

Šiam uždaviniui įgyvendinti bus taikoma priemonė:
03010301 – Birštono muziejinės veiklos vykdymas.
Priemonės vertinimo kriterijai:
· Paslaugas gavusių asmenų skaičius – 2024 m. – 9000; 2025 m. – 10000; 2026 m. – 10050;
· Edukacijų skaičius – 2024 m. – 90; 2025 m. – 100; 2026 m. – 105.

Įgyvendinant šią priemonę, planuojama:
1)  Kaupti, prižiūrėti muziejaus rinkinius, modernizuoti muziejaus materialinę bazę, kelti darbuotojų kvalifikaciją.
Bus siekiama šių rodiklių:
· Du kartus per metus rengti eksponatų paieškos ekspedicijas Birštono savivaldybėje, muziejaus rinkinius papildant naujais istorijos, krikščioniškosios kultūros eksponatais (planuojama papildyti BIII rinkinį 15  vnt. eksponatų). 
· Pristatyti reikiamus restauruoti 1 vnt. BI rinkinio eksponatą ir konservuoti BIII rinkinio P. Gudyno restauracinėms dirbtuvėms Vilniuje arba pakviesti specialistus į muziejų (planuojama įgyvendinti atsižvelgiant į skirtas lėšas); 
·  2024 m. planuojama įgyvendinti projektą „Lietuvos valdovai Birštone: nuo Vytauto iki Jono Kazimiero Vazos“. Pateikta paraiška  Lietuvos kultūros tarybai dėl finansavimo parodai gauti.
· Plėsti kultūros informacijos prieinamumą ne tik kiekvienam miesto gyventojui bei svečiui, bet ir IT vartotojui. 
· Pagal galimybes vykdyti Birštono muziejaus bei jo padalinio renovaciją (atsižvelgiant į skirtą finansavimą, planuojama perdažyti Birštono muziejaus pastatą (Vytauto g. 9). 
· Siekiant sudaryti darbuotojams puikias darbo sąlygas, suremontuoti kabinetus 31,05 kv. m. ir įsigyti fondų saugyklos baldus (Birštono muziejus).
      
2) Rengti ir organizuoti kultūrinius renginius. 
Bus siekiama šių rodiklių:
· Edukacinių užsiėmimų – 2024 m. – 90; 2025 m. – 100; 2026 m. – 105;
· Parodų – 2024 m. – 10; 2025 m. – 11; 2026 m. – 12;
· Paskaitų – 2024 m. – 5; 2025 m. – 7; 2026 m. – 8; 
· Kitų renginių  – 2024 m. – 10; 2025 m. – 11; 2026 m. – 12.

3) Dalyvauti kultūros darbuotojams rengiamuose seminaruose, konferencijose, bendradarbiauti su kitais muziejais, dalintis patirtimi. 
Bus siekiama šių rodiklių:

· Dalyvauti pietų Lietuvos muziejininkų susitikime; 
· Dalyvauti trijuose mokomuosiuose seminaruose. 

Už priemonės įgyvendinimą atsakingas Birštono muziejus.

	Kodas
0302
	Programos tikslo pavadinimas:
Formuoti, įgyvendinti ir plėtoti kūno kultūros ir sporto politiką.

	Tikslo įgyvendinimo aprašymas:
Siekdamas įgyvendinti šį tikslą Birštono sporto centras (toliau – Sporto centras) yra atsakingas už gyventojų aktyvios fizinės veiklos įgyvendinimą, siekia sukurti modernią sveikatinimo ir sporto paslaugų infrastruktūrą, į sportinę veiklą įtraukti kuo daugiau vaikų, jaunimo ir suaugusiųjų, skatinti juos fizinio aktyvumo ir sporto priemonėmis ugdytis sveikos gyvensenos bei aktyvaus gyvenimo būdo įgūdžius; plėtoti tradicines sporto šakas,  organizuoti sporto renginius, teikti įvairias sporto paslaugas, stiprinti miesto sporto tradicijas, skatinti sporto klubų veiklą.   

030201 uždavinys. Kurti miesto sporto tradicijas, skatinti klubų ir sporto veiklą.  
Šiam uždaviniui įgyvendinti bus taikoma ši priemonė:
03020101 – Birštono sporto centro kūno kultūros ir sporto veiklos vykdymas.
Priemonės vertinimo kriterijai:
· Paslaugas gavusių asmenų skaičius – 2024 m. – 5000; 2025 m. – 5100; 2026 m. – 5200).
Įgyvendinant šią priemonę, planuojama:
1) Sudaryti sąlygas gyventojams kultivuoti įvairias sporto šakas ir plėtoti  sportą visiems.
Bus siekiama šių rodiklių:
· Sporto šakų skaičius – 11 (lengvoji atletika, futbolas, krepšinis, irklavimas, tenisas, stalo tenisas, badmintonas, sunkioji atletika, jėgos trikovė, šachmatai, petankė);
· Sportuojančių skaičius: 2024 m. – 400; 2025 m. – 450; 2026 m. – 470.
2) Tobulinti sukurtą ilgalaikę sportininkų parengimo ir išsaugojimo didžiajam sportui organizacinę  sistemą.
Bus siekiama šių rodiklių:
· Meistriškumo grupėse sportininkų skaičius: 2024 m. – 80; 2025 m. – 80; 2026 m. – 90.
· Meistriškumo ugdymui reikalingos lėšos (kartu su futbolo, krepšinio komandų dalyvavimu Lietuvos varžybose): 2024 m. – 7000 Eur; 2025 m. – 8000 Eur; 2026 m. –  9000 Eur.
3) Rengti savivaldybėje sporto renginius.
Bus siekiama šių rodiklių:
· Sporto renginių skaičius – 2024 m. – 70; 2025 m. – 70; 2026 m. – 80.
· Renginių vykdymui reikalingos lėšos – 2024 m. – 15000 Eur; 2025 m. – 16000 Eur; 2026 m. – 17000 Eur.
4) Remti sporto klubų veiklą.
Bus siekiama šių rodiklių:
· Teikti organizacinę pagalbą 6 sporto klubams: sveikos gyvensenos klubui ,,Šilagėlė“; A. Mikėno sportinio ėjimo klubui; VšĮ ,,Birštono ąžuolas“; VšĮ sporto klubui ,,Birštono Nemunas“; VšĮ Birštono petankės klubui, VšĮ sporto klubui ,,Birštono sportas“;
· Vykdomų bendrų su klubais sporto renginių skaičius per metus: 2024 m. – 20; 2025 m. – 25; 
2026 m. – 30.
5) Vystyti ir stiprinti strategines sporto šakas. 
Bus siekiama šių rodiklių:
· Sporto šakų skaičius - 8 (irklavimas, lengvoji atletika, futbolas, krepšinis, tenisas, jėgos trikovė, šachmatai; aerobinė gimnastika);
· Siektinas sportininkų skaičius: 2024 m. – 300; 2025 m. – 300; 2026 m. – 300.

Už priemonės įgyvendinimą atsakingas Birštono sporto centras.

030202 uždavinys. Gerinti vaikų ir jaunimo fizinį parengtumą, jų užimtumą kūno kultūra ir sportu.  
Vykdyti vaikų ir jaunimo ugdomąjį sportinį darbą ištisus metus septyniose sporto šakose: lengvoji atletika, krepšinis, futbolas, irklavimas, tenisas, jėgos trikovė, šachmatai. Geriausiems sportininkams sudaryti sąlygas dalyvauti Lietuvos bei tarptautinėse varžybose. Pagal neformalaus švietimo programas vykdyti vaikų mokymo plaukti bei sveikatingumo  programas. 

Šiam uždaviniui įgyvendinti bus taikomos šios priemonės:
03020201 – Sportinio ugdymo programų vykdymas.
Priemonės vertinimo kriterijus: 
Dalyvių skaičius – 2024 m. – 280; 2025 m. – 280; 2026 m. – 290;
Planuojamas vykdomų 8 sporto šakų sportinio ugdymo programų skaičius: 2024 m. – 20; 2025 m. – 20; 2026 m. – 25.
pradinio rengimo grupių užsiėmimus lankančių sportininkų skaičius: 2024 m. – 220; 2025m. – 220; 
2026 m. – 220.
meistriškumo ugdymo grupių užsiėmimus lankančių sportininkų skaičius: 2024 m. – 80; 2025 m. – 80; 2026 m. – 90.

03020202 – Vaikų užimtumo vasarą programų vykdymas.
Priemonės vertinimo kriterijai:
· vykdomų programų skaičius: 2024 m. – 4; 2025 m. – 5;  2026 m. – 5;
· siekiamas dalyvių skaičius: 2024 m. – 80; 2025 m.  – 80; 2026 m. – 80.

03020203 – Neformaliojo švietimo programos ,,Mokomės plaukti“ vykdymas. 
Priemonės vertinimo kriterijus:
· Mokinių, besimokančių plaukti, skaičius: 2024 m. – 50; 2025 m. – 50; 2026 m. – 50.

Už priemonių įgyvendinimą atsakingas Birštono sporto centras.

030203 uždavinys. Vykdyti nevyriausybinių organizacijų ir užimtumo programas.  
Nevyriausybinės organizacijos rengia fizinio aktyvumo, sveikos gyvensenos, sporto, sveikatingumo renginių, švietėjiškos veiklos projektus ir teikia savivaldybei finansavimui gauti. 
Šiam uždaviniui įgyvendinti vykdoma priemonė:
03020301 – NVO programų vykdymas Birštono sporto centre.
Priemonės vertinimo kriterijai:
· Vykdomi renginiai savivaldybėje: 2024 m. – 15; 2025 m. – 20; 2026 m. – 20.
· Siektinas dalyvių skaičius: 2024 m. – 400; 2025 m. – 400; 2026 m. – 400.

Priemonės įgyvendinimui planuojamos lėšos: 2024 m. – 5000 Eur; 2025 m. – 6000 Eur; 2026 m. – 6000.
Už priemonės įgyvendinimą atsakingi NVO paraiškų teikėjai. 

030204 uždavinys. Teikti paslaugas sporto ir kultūros įstaigose.

Birštono sporto centras:
Savivaldybės investicijos į sporto bazių statybą ir renovaciją teigiamai įtakoja teikiamų paslaugų įvairovę, kokybę. Sporto centras teikia kokybiškas stadiono, teniso kortų nuomos paslaugas. Pradėtos teikti naujos paslaugos daugiafunkciniame sporto centre: universalios sporto salės nuomos paslauga treniruotėms ir varžyboms, treniruoklių salės, stalo teniso, dvikovės sporto šakų salės, pirčių paslauga ir kt. 
Birštono kultūros centras:
Kultūros centras teikia vienkartines ir ilgalaikes nuomos paslaugas: laisvalaikio praleidimui, konferencijoms, renginiams ir kavinių veiklai. Taip pat teikia transporto nuomos paslaugas.
Birštono muziejus:
Birštono muziejus teikia edukacines paslaugas muziejuje ir jo padalinyje: veda ekskursijas po muziejų ir jo padalinį, organizuoja įvairias edukacines veiklas ir skaito paskaitas teologinėmis temomis.
Birštono viešoji biblioteka:
Birštono viešoji biblioteka teikia dokumentų kopijavimo, spausdinimo, skenavimo, bibliografinių sąrašų ir rodiklių sudarymo bei redagavimo pagal individualią užklausą ir atrankinės informacijos paslaugų teikimo pagal užsakymą paslaugas. 
Šiam uždaviniui įgyvendinti vykdomos priemonės:
03020401 – Kultūros centro teikiamos paslaugos. 
Priemonės vertinimo kriterijai:
· Paslaugas gavusių asmenų (lankytojų) skaičius –  2024 m. – 27 000; 2025 m. – 27 500; 2026 m. – 28 000. 
Už priemonės įgyvendinimą atsakingas Birštono kultūros centras.

03020402 – Muziejaus teikiamos paslaugos.
Priemonės vertinimo kriterijus:
· Paslaugas gavusių asmenų skaičius – 2024 m. – 900; 2025 m. – 1000; 2026 m. – 1050.
Už priemonės įgyvendinimą atsakingas Birštono muziejus.
03020403 – Viešosios bibliotekos teikiamos paslaugos.
Priemonės vertinimo kriterijus:
· Suteiktų paslaugų skaičius – 2024 m. – 7050; 2025 m. – 7100; 2026 m. – 7 200;
Už priemonės įgyvendinimą atsakinga Birštono viešoji biblioteka.
03020404 – Sporto centro teikiamos paslaugos.
Priemonės vertinimo kriterijus:
· Paslaugas gavusių asmenų skaičius – 2024 m. – 4000; 2025 m. – 5000; 2026 m. – 5000.
Už priemonių įgyvendinimą atsakingas Birštono sporto centras.

	Galimi programos vykdymo ir finansavimo variantai:
Savivaldybės biudžeto lėšos, Valstybės biudžeto lėšos, Specialiųjų programų lėšos ir kt.


	Susiję įstatymai ir kiti norminiai teisės aktai:
Lietuvos Respublikos vietos savivaldos įstatymas, Lietuvos Respublikos biudžetinių įstaigų įstatymas, Lietuvos Respublikos kultūros centrų įstatymas, Lietuvos Respublikos muziejų įstatymas, Lietuvos Respublikos bibliotekų įstatymas, Lietuvos Respublikos sporto įstatymas ir kt.


	Kita svarbi informacija:
Veiksmai, numatyti Birštono savivaldybės strateginiame plėtros plane iki 2030 m.:
I PRIORITETAS. PATRAUKLIOS APLINKOS GYVENIMUI, POILSIUI IR DARBUI KŪRIMAS.
1.2. Tikslas. Užtikrinti kultūrai, sportui ir gyvenimui patrauklios aplinkos kūrimą.
1.2.1. Uždavinys. Kultūros paslaugų įvairovės, kokybės ir prieinamumo didinimas.
1.2.1.1. Priemonė. Kultūros įstaigų, objektų, infrastruktūros, paslaugų atnaujinimas, modernizavimas.
1.2.1.2. Priemonė. Efektyvus kultūros įstaigų veiklos organizavimas ir užtikrinimas.
1.2.1.3. Priemonė. Viešųjų erdvių pritaikymas renginiams.
1.2.2. Uždavinys. Išvystyti gyventojų ir svečių poreikius atitinkančias sporto, fizinio aktyvumo ir poilsio paslaugas bei infrastruktūrą.
1.2.2.2. Priemonė. Gyventojų įtraukimo į kasdieninį fiziškai aktyvų laisvalaikio praleidimą sistemos sukūrimas ir įgyvendinimas. 
1.3. Tikslas. Laimingos bendruomenės kūrimas.
1.3.1. Uždavinys. Sudaryti palankias sąlygas gyventojų savirealizacijai, užimtumui ir bendradarbiavimui.
1.3.1.1. Priemonė. Vietos gyventojų savirealizacijai, užimtumui ir bendradarbiavimui palankių sąlygų sudarymas.
1.3.3. Uždavinys. Siekti didinti gyventojų sveikos gyvensenos ir fizinio aktyvumo raštingumą bei skatinti ligų prevenciją.
1.3.3.1. Priemonė. Fizinį aktyvumą skatinančių projektų ir (ar) programų įgyvendinimas.
1.3.3.2. Priemonė. Sveiką gyvenseną skatinančių projektų ir (ar) programų įgyvendinimas.
II PRIORITETAS. DARNAUS KURORTO IR SVEIKATINIMO TURIZMO PASLAUGŲ VYSTYMAS IR KONKURENCINGUMO AUGIMAS.
2.1. Tikslas. Užtikrinti darnios vietokūros vystymą bei turizmo infrastruktūros patrauklumą.
2.1.1. Uždavinys. Padidinti kurorto lankytinų objektų patrauklumą ir aktualizuoti paveldą.
2.1.1.1. Priemonė. Kultūros / paveldo objektų sutvarkymas ir priežiūra.
2.2. Tikslas. Stiprinti kurorto įvaizdį bei puoselėti tradicijas, stiprinti vietos identitetą.
2.2.1.Uždavinys. Vystyti vietos unikalumą ir kultūrą, plėtojant partnerystės projektus.
2.2.1.4. Priemonė. Padidinti kultūros centro ir bibliotekos veiklos kokybę, efektyvumą bei plėsti paslaugų spektrą.
2.2.3. Uždavinys. Saugoti Birštono savivaldybės išskirtinės visuotinės vertės elementus, dalyvaujant vietos bendruomenei, saugant materialų ir nematerialų paveldą.
2.2.3.2. Priemonė. Etninės kultūros ir istorinio paveldo bei tradicijų išsaugojimas ir kultūrinės edukacijos paslaugų plėtra.
2.2.3.3. Priemonė. Bendruomenės atstovų gebėjimų ugdymas ir paveldo puoselėjimas.




Pridedama: 3 PRIEDAS. Birštono savivaldybės 2024-2026 metų strateginio veiklos plano tikslų, uždavinių, priemonių, priemonių išlaidų ir produkto kriterijų suvestinė.
__________________________________
